তাঁরা মনে করিয়ে দিচ্ছেন, একশো দিনের কাজে অন্য জেলার তুলনায় পুরুলিয়ার শ্রমিকদের শক্ত মাটি কাটতে হয়। সে ক্ষেত্রে অন্য জেলার শ্রমিকেরা যতটা পরিমাণ মাটি কাটলে একটি শ্রমদিবসের মজুরি পান, পুরুলিয়ার ক্ষেত্রে সেই মাপকাঠি কম করার দাবিতে সুজয় ব্লকে ব্লকে আন্দোলন করে নিজের আলাদা জায়গা তৈরি করে নেন। ১৯৮৮ সালে কংগ্রেসের প্রতীকে জেলা পরিষদে হারেন। আর হারেননি। বিদায়ী জেলা পরিষদের পূর্ত কর্মাধ্যক্ষের দায়িত্ব সামলেছেন। কিন্তু, তাঁর কাজ নিয়ে সে ভাবে অভিযোগ শোনা যায়নি। আগাগোড়া নিজের স্বচ্ছ ভাবমূর্তি রক্ষা করে গিয়েছেন। কর্মীরা বলছেন তারই পুরস্কার— সভাধিপতির কুর্সি!